Perussuomalaisten kansanedustaja Teuvo Hakkarainen myöntää, että Seiskan toissaviikkoinen suhdepaljastus on täyttä totta. Seiska kertoi tuolloin, että Teuvolla on suhde 17-vuotiaaseen viitasaarelaistyttöön. Tänään (24.9.) Teuvo päivitti myös Facebook-sivunsa seinälle, että hän on parisuhteessa kyseisen tytön kanssa. Vielä toissa viikolla kansanedustaja kiisti suhteen.

- Suhde on totta. Me seurustelemme, Teuvo myönsi Seiskalle tänään keskiviikkona.

Miksi ihmeessä kiistit suhteen aiemmin?

- No, se oli sellainen hätävale.

Kauanko olette seurustelleet?

- Jotain puoli vuotta.

Onko suhde vakavalla pohjalla?

- Kyllä näin voi sanoa. Haluan viedä hänet vihille.

Tyttöhän on vasta 17-vuotias, ettehän te vielä voi mennä naimisiin.

- Kohta tuo täyttää jo 18 vuotta.

Teuvo, oletko humalassa?

Teuvo, kuulostat aavistuksen humalaiselta. Oletko juopotellut?

- No onhan tässä vähän tullut otettua.

Oletko varma, että et huomenna kadu tätä haastattelua?

- En varmasti kadu.

Jos taas huijaat ja kiistät kaiken?

- No en varmasti. Soittakaa sille tytölle. Kyllä se kertoo, miten asiat ovat, Teuvo päätti puhelun.